विक्टर फ्रेंट्ज हैस बीसवीं सदी के आरंभ में वैज्ञानिकों को एक अवलोकन समझ के स्तर पर चुनौती प्रस्तुत कर रहा था। वह आवेशित इलेक्ट्रोस्कोप के अपने आप विसर्जित होने से जुड़ा था। इसका संबंध निश्चित ही हवा में आवेशित कणों की मौजूदगी से था। लेकिन हवा में ये किस तरह आ रहे होगे, इसका कारण ज्ञात नहीं हो पा रहा था। वैज्ञानिकों ने सभी संभावित कारणों पर विचार किया। उस समय रेडियो एक्टिविटी की खोज हुई थी। अतः वैज्ञानिकों को इसमें इसका प्रमुख कारण नजर आ रहा था। चूँकि रेडियोएक्टिव पदार्थ खनिज के रूप में धरती में छिपे होते हैं, अतः वैज्ञानिकों को लगा कि आवेशित इलेक्ट्रोस्कोप के विसर्जित होने की दर को धरती में गहराई के साथ बढ़ते हुए मिलना चाहिए। लेकिन ऐसा कुछ मिल नहीं पाया रहा था। ऐसे में हैस ने सोचा कि अब धरती सतह के ऊपर की तलाश की जाए। धरती-सतह से ऊपर जाने के लिए गुब्बारों का प्रयोग करने का विचार उनके मन में उठा। ऊँचाई के साथ ताप में कमी और ऑक्सीजन की कमी होने लगती है। लेकिन हैस ने तमाम विपरीत स्थितियों का सामना करते हुए प्रयोग करने का निश्चय किया और अंततः निरावेशन के कारण के रूप में ‘कॉस्मिक किरणों’ (अंतरिक्ष से आने वाली आवेशित कणों से बनी किरणों) की खोज की।